Արևմուտքի ու մասնավորապես ԱՄՆ-ի սպառնալիքների ու հավակնությունների դիմաց Ռուսաստանն Իդլիբում տիրող իրավիճակի մասին այլ պատկերացում ունի: Այս կապակցությամբ Ռուսաստանի նախագահ Վլադիմիր Պուտինը սեպտեմբերի 7-ին Թեհրանում գումարված Իրանի, Ռուսաստանի ու Թուրքիայի նախագահների եռակողմ նիստում ընդգծեց, որ ահաբեկչական խմբերը համախմբվել են Իդլիբում և փորձում են խաթարել հրադադարը և քիմիական զենքեր օգտագործելով հրահրիչ քայլեր են իրականացնում: Այս նիստին հաջորդած մամուլի ասուլիսի ժամանակ Պուտինը հայտարարեց. «Մեր գերակայությունը Սիրիայում ահաբեկչության ոչնչացումն է և մեր նպատակն է Իդլիբից դուրս հանել ահաբեկիչներին, որոնք վտանգ են ներկայացնում Սիրիայի ժողովրդի համար»: Ռուսաստանի նախագահն ընդգծել է հստակ տեղեկություններ կան այն մասին, որ ահաբեկիչները հրահրիչ քայլեր են իրականացնում եւ բեմադրություն են կազմակերպում: Պուտինի ընդգծմամբ. «Իդլիբում էլ բախումներ են տեղի ունենում, որոնց ցանկանում ենք վերջ տրվի: Ահաբեկիչները խաղաղ քաղաքացիներին որպես մարդկային վահան են օգտագործում: Մարդկային նման վահան ահաբեկիչներն օգտագործեցին նաև Ռաքքայում: Մեր նպատակն է խաղաղ քաղաքացիներին տարհանել բախման վայրերից»: